# Evaluering PED4104: Rådgivning og veiledning Høst 2022

## Emneansvarlig Veslemøy Rydland og praksiskoordinator Siri Bratlie

Viser til tidligere praksisevalueringer for mer utfyllende beskrivelser av emnet og hvordan emnet evalueres. Nedenfor følger en kort oppsummering av sluttevalueringen denne høsten.

Studentene ble i en skriftlig sluttevaluering bedt om å skåre i hvilken grad PED4104 har bidratt til deres ferdigheter og generelle kompetanse basert på målene for emnet på en skala fra 1 (i liten grad) - 6 (i stor grad). Alle studentene har svart. De aller fleste skårer seg selv høyt, og mange bruker også kategorien 6 på flere spørsmål.

### Hva har fungert bra?

* Pensum:
  + Veldig bra pensum – de norske bøkene oppfattes som praksisrelevante
  + Bra bruk av pensum i forelesningene
* Studentene er svært fornøyd med forelesningene og forelesernes måte å legge opp forelesningene på, men de hadde ønsket seg flere forelesninger. Flere trekker frem at det har vært fint å få mulighet til å drøfte og reflekter som del av undervisningen.
* Bra at systemarbeid er så godt dekket
* Den strukturerte kollegaveiledningen med refleksjonsnotat i seminarene er veldig lærerikt og bør beholdes
* Fint med praksisseminar på slutten av uka
* Emnet har gitt en god forståelse av rådgiverrollen. Emnet har gitt en bedre forståelse for hvordan de ulike teoretiske tilnærmingene gir ulike bidrag for å forstå og tenke kritisk rundt rådgivning
* Alle studentene beskriver et godt læringsutbytte av praksis. Generelt gir praksisveilederne veldig gode tilbakemeldinger om studentene, og de fleste beskrives som pliktoppfyllende, faglig dyktige, selvstendige, reflekterte og intitiativrike. Det er variasjoner mellom praksisstedene med hensyn til hva studentene har fått være med på og i hvilken grad de har fått selvstendig ansvar for de ulike oppgavene
* Viser til tidligere praksisevalueringer for utfyllende beskrivelser. Generelt er både studenter og praksisveiledere fornøyde med organisering og innhold, samt oppfølging fra UiO også i år

### Forslag til forbedring

* Pensum:
  + Litt uklart hvordan noen av kapitlene i Pianta-boka og von Der Lippe skulle brukes fordi de ikke dekkes av forelesninger
* Undervisningen bør legges tidligere i semesteret. En del synes det er slitsomt med undervisning på fredager i tillegg til praksisseminar (andre trekker frem at det var positivt å få forelesningene mens de var i praksis fordi det gjorde det lettere å delta i diskusjoner og forstå teorien)
* Ønske om forelesninger som omhandler PP-rådgiverrollen nevnes av flere
* De juridiske sidene ved arbeidet i PPT nevnes av flere. Dette er også en tilbakemelding fra flere av praksisveilederne
* Mange nevner at de ønsker seg mer trening på de praktiske sidene ved rådgiverrollen – for eksempel gjennom rollespill, trening i samtaleteknikker. Dette er også en tilbakemelding fra flere av praksisveilederne
* Forslag om at studentene får dra ut i praksis tidligere i semesteret, for da gir det mer mening å lese pensum
* Forslag om studiedag mens de er i praksis
* Flere av praksisveilederne påpeker dreiningen mot organisasjonsutvikling og systemarbeid i PPT, og at dette (i større grad) bør belyses på pensum og i undervisningen på PPR
* Et oppstartsmøte med forventningsavklaringer mellom studenter og veileder(e) kan være nyttig i starten av praksisperioden. I informasjonsmøte med praksisveiledere og i forberedende praksisseminar med studentene kan dette nevnes, gjerne med forslag til samtalepunkter for en slik oppstartssamtale

Evalueringen er fulgt opp i eget møte med ny emneansvarlig for høsten 2023.